Diari Oficial de la Generalitat Valenciana


Sumari del DOGV 3702, del 06-03-2000 (2000/1233)

ORDRE de 14 de febrer de 2000, de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1233


Data del document
:   14-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * cultura regional
    * ajuda pública

ORDRE de 14 de febrer de 2000, de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars. [2000/F1233]
  
L'article 31.4 de l'Estatut d'Autonomia establix la competència exclusiva de la Generalitat Valenciana en matèria de cultura.
  
Les festes tradicionals i populars formen part del nostre patrimoni cultural, i un dels objectius de la Generalitat Valenciana és, per tant, donar suport a les activitats culturals que permeten la recuperació i la difusió dels aspectes més representatius de les festes populars i tradicionals en l'àmbit de la Comunitat Valenciana.
  
Per tot això, i fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern valencià,
  
ORDENE
  
Primer
  
Es convoca la concessió d'ajudes destinades a finançar el suport i el foment d'activitats culturals i artístiques organitzades per les comissions de festes populars de la Comunitat Valenciana, i s'aproven les bases per les quals es regix la convocatòria, incloses com a annex en la present ordre.
  
Segon
  
L'import global màxim de les ajudes serà de 80.251.027 de pessetes, que es finançaran a càrrec dels crèdits de la línia 450/000/00 del programa 454.10, Promoció Cultural i Patrimoni Artístic, del pressupost de l'any 2000 de la Generalitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar recurs de reposició potestativament o serà possible interposar directament recurs contenciós administratiu en els terminis i davant dels òrgans indicats a continuació:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 14 de febrer de 2000
  
El conseller de Cultura, Educació i Ciència
  
MANUEL TARANCÓN FANDOS
  
ANNEX I
  
Bases de la convocatòria
  
Primera
  
La present convocatòria té com a finalitat contribuir amb l'atorgament de subvencions a la programació i l'organització d'activitats culturals i artístiques vinculades a les festes populars que es realitzen durant l'any 2000.
  
Segona
  
Podran sol·licitar les ajudes la Junta Central Fallera i les comissions de falla, Comissió Gestora Fogueres de Sant Joan i les Comissions de Fogueres d'Alacant, i la Comissió Gestora i les gaiates de les festes de la Magdalena de Castelló de la Plana, com també altres comissions de festes de caràcter popular no especificades. En qualsevol cas, la sol·licitud haurà de ser formulada per l'entitat pública o privada que posseïsca la capacitat jurídica necessària.
  
Tercera
  
Podran obtindre les ajudes les activitats culturals i artístiques indicades a continuació:
  
a) Activitats dirigides a la recuperació de la música tradicional valenciana vinculada a la festa tradicional o popular.
  
b) Exposicions d'obra artística, indumentària, etcètera, que arrepleguen els aspectes singulars de les festes tradicionals i populars.
  
c) Certàmens literaris vinculats igualment a aspectes de les festes.
  
d) Actuacions d'investigació, recuperació i difusió dels aspectes culturals i històrics de les festes.
  
e) Activitats teatrals vinculades a les festes.
  
f) Qualsevol activitat de contingut similar a les anteriors que contribuïsca a difondre aspectes de la festa.
  
Quarta
  
Queden exclosos de la convocatòria, a més dels no inclosos en la base segona de l'ordre:
  
a) Els programes promoguts o organitzats per centres docents i associacions de pares d'alumnes, independentment del titular i del nivell d'ensenyament.
  
b) Les entitats de caràcter mercantil.
  
c) Aquells programes d'activitats culturals que no estiguen compresos dins de l'objecte de l'ordre o en l'enumeració de la base tercera.
  
d) Els projectes culturals no promoguts per les comissions organitzadores de les festes populars i tradicionals.
  
e) Els projectes que incloguen majoritàriament activitats socials, recreatives, viatges i activitats similars.
  
f) Els projectes consistents en l'organització de la festa mateixa i en el manteniment de l'entitat promotora.
  
g) Els programes d'activitats culturals copatrocinats per la Conselleria de Cultura, Educació i Ciència o algun dels seus ens públics.
  
h) Aquells programes amb un contingut clarament recollit en altres convocatòries d'ajudes de la Conselleria de Cultura, Educació i Ciència.
  
Quinta
  
1. Els projectes d'activitats culturals objecte de la present convocatòria es finançaran amb els crèdits que figuren consignats a l'efecte en els pressupostos de la Generalitat Valenciana i amb els pressupostos de què disposen els mateixos beneficiaris.
  
2. L'import de l'ajuda s'ajustarà al pressupost presentat i als criteris preferents establits en la base setena, apartat 2. L'aportació de la Conselleria de Cultura, Educació i Ciència no podrà excedir el cost total de l'activitat.
  
Sisena
  
El termini de presentació de sol·licituds serà d'un mes comptat a partir de l'endemà de la publicació d'esta ordre en el Diari Oficial de la Generalitat Valenciana.
  
Si l'últim dia del termini és inhàbil, dissabte, els dies 24 i 31 de desembre o qualsevol altre declarat reglamentàriament com a tal, es considerarà prorrogat fins al primer dia hàbil següent.
  
Les sol·licituds, el model de les quals figura en l'annex II, s'acompanyaran dels següents documents:
  
1. Fotocòpia del document nacional d'identitat del representant autoritzat.
  
2. Fotocòpia compulsada del document públic que acredita l'existència i la personalitat jurídica de l'entitat privada.
  
3. Certificat o fotocòpia compulsada de l'acord adoptat per l'òrgan de govern corresponent en què s'aprova sol·licitar la subvenció i es faculta el representant per a subscriure'n la petició. En el cas de les comissions de festes sense personalitat jurídica, s'haurà d'aportar un certificat emés per l'òrgan de govern de l'ajuntament en què es farà constar el que s'indica en el paràgraf anterior.
  
4. Fotocòpia del codi d'identificació fiscal i dades bancàries on es desitja rebre la subvenció, segons el model «Manteniment de tercers. Proveïdors» que es detalla en l'annex III.
  
5. Projecte detallat de les activitats per a les quals se sol·licita l'ajuda, amb els objectius, les dates i el lloc de celebració, quantificat econòmicament.
  
Igualment, s'hi hauran d'indicar les subvencions que s'han sol·licitat a altres institucions o organismes.
  
La documentació assenyalada en esta base es presentarà en el Registre General de la Conselleria de Cultura, Educació i Ciència, en els registres de les direccions territorials de Cultura i Educació d'Alacant, Castelló de la Plana i València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena
  
1. La selecció prèvia de les sol·licituds la realitzarà una comissió tècnica presidida per la directora general de Promoció Cultural i Patrimoni Artístic, i integrada per un vicepresident, que serà un cap d'unitat nomenat per la directora general, els directors territorials de Cultura i Educació d'Alacant, Castelló i València o persona en qui delegue, tres especialistes en festes populars i tradicionals nomenats per la directora general i un tècnic de la Direcció General de Promoció Cultural i Patrimoni Artístic, que actuarà com a secretari.
  
2. La comissió tècnica, atenent les sol·licituds presentades i el seu interés, elaborarà la proposta de distribució de les ajudes, que correspondrà aprovar i atorgar al conseller de Cultura, Educació i Ciència.
  
Per a la concessió de les subvencions tindran prioritat aquells programes que s'atinguen als criteris següents:
  
- La continuïtat de la programació cultural al llarg de tot l'any per part del sol·licitant de la subvenció.
  
- La coherència dels continguts del programa d'activitats respecte dels objectius que el motiven.
  
- L'amplitud del públic a què va dirigit i que pot accedir-hi.
  
- La situació sociocultural i econòmica del territori on es farà l'activitat, sempre que puga tindre un impacte generador de noves iniciatives culturals, afavorir el creixement local o potenciar l'atracció turística.
  
- La necessitat de millorar les ofertes de les activitats consolidades abans que col·laborar en l'aparició de noves activitats amb un contingut que no constituïsca una novetat substancial.
  
- L'interés cultural i artístic del projecte.
  
- La declaració d'interés turístic de la festa.
  
- Els resultats dels programes en exercicis anteriors.
  
3. El termini màxim per a resoldre les peticions formulades serà de tres mesos des de la data d'acabament del termini per a presentar sol·licituds. Una volta transcorregut el termini sense que s'haguera dictat la resolució, es consideraran desestimades les ajudes sol·licitades.
  
Huitena
  
Són obligacions del beneficiari:
  
a) Realitzar l'activitat o activitats objecte de l'ajuda.
  
b) Acreditar documentalment la realització de l'activitat i el compliment dels requisits que determinen la concessió o l'obtenció de l'ajuda.
  
c) Sotmetre's a les actuacions del control financer que corresponen a la Intervenció General.
  
d) Comunicar a la conselleria l'obtenció de subvencions o ajudes per a la mateixa finalitat procedents de qualsevol administració o ens públic o privat.
  
e) Acreditar documentalment que s'està al corrent de les obligacions tributàries i davant de la Seguretat Social, a través dels certificats expedits pels organismes competents.
  
f) Fer constar el patrocini de la Generalitat Valenciana en les activitats que es realitzen a partir de la notificació de la resolució de concessió de la subvenció.
  
Novena
  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions o ajudes concedides per altres administracions o ens públics o privats, podran donar lloc a la modificació o revocació de la resolució de concessió, així com al reintegrament de les quantitats percebudes.
  
Deu
  
1. El pagament de les ajudes establides en la present ordre es realitzarà segons el que establixen el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei 10/1999, de 30 de desembre, de la Generalitat Valenciana, de Pressupostos per a l'exercici del 2000.
  
2. Per a poder efectuar el pagament, els beneficiaris hauran de presentar abans del 30 de novembre de 2000 la documentació següent:
  
- Original o fotocòpia confrontada pel funcionari de la Conselleria de Cultura, Educació i Ciència, o pel secretari de l'ajuntament de la localitat, de les factures o justificants de despesa de les activitats realitzades durant l'any 2000 el total dels quals siga igual o superior a l'ajuda concedida.
  
- Memòria resum quantificada de les activitats realitzades, segons el model que s'adjunta en l'annex IV.
  
- Acreditació documental del compliment de les obligacions tributàries i davant de la Seguretat Social, d'acord amb l'Ordre de 30 de maig de 1996 de la Conselleria d'Economia i Hisenda.
  
3. El termini per a justificar les ajudes és de 10 dies hàbils des de la conclusió de l'activitat objecte de la subvenció, i com a màxim fins al 30 de novembre de 2000, llevat que es tracte d'activitats culturals que es realitzen durant el mes de desembre, les quals es podran justificar fins al 15 de desembre de 2000.
  
4. Conclòs el termini sense que s'haguera presentat la documentació esmentada, l'ajuda quedarà sense efecte i s'arxivarà l'expedient.
  
ANNEX II
  
Model d'instància per a sol·licitar l'ajuda
  
Sr./Sra ... amb DNI núm. ..., en nom (propi o en representació de l'entitat) ..., CIF o NIF núm. ..., amb domicili a ... codi postal ... carrer ..., núm. ..., telèfon ...
  
EXPOSE:
  
Que havent elaborat el programa cultural denominat ... , per un pressupost total de ... PTA, desitge optar a una ajuda de les previstes en l'Ordre de .................................................. de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars.
  
I, a l'efecte, adjunte la documentació següent:
  
- Certificat o fotocòpia compulsada de l'acord adoptat per l'òrgan de govern corresponent en què s'aprova sol·licitar la subvenció i es faculta el representant per a subscriure'n la petició (en el cas de persones jurídiques).
  
- Fotocòpia compulsada del document públic que acredita l'existència de l'entitat, en el cas de ser una associació o entitat sense ànim de lucre.
  
- Fotocòpia del CIF o NIF del sol·licitant de l'ajuda.
  
- Fotocòpia del DNI del firmant de la sol·licitud.
  
- Projecte detallat per al qual se sol·licita l'ajuda, quantificat econòmicament.
  
- Relació d'ens als quals s'ha sol·licitat també ajuda, en què s'indica si ha sigut concedida i la quantitat, o si està pendent de resolució.
  
SOL·LICITE:
  
Que, després de la tramitació prèvia pertinent, se'm concedisca l'ajuda sol·licitada; i em compromet, en el cas que em siga concedida, a complir els requisits i les obligacions prevists en les bases de la convocatòria.
  
........, ......... de ......... de 2000
  
Signatura
  
Conselleria de Cultura, Educació i Ciència
  
Direcció General de Promoció Cultural i Patrimoni Artístic
  
Annex III
  
Manteniment de tercers. Proveïdors
  
Alta de tercer
  
Nom del proveïdor .............
  
Adreça .............................
  
Població ..................................... CP ............
  
Titular del compte .........................
  
NIF/CIF ............................
  
Denominació de l'entitat financera ................................
  
Codi de l'entitat financera .............................
  
Denominació de la sucursal, si en té ..........................
  
Codi de la sucursal ................
  
Número del compte corrent ...................
  
Declare que les dades indicades són certes i que identifiquen el compte o l'entitat financera a través dels quals desitge rebre els pagaments que, com a proveïdor de la Generalitat Valenciana, em puguen correspondre.
  
Signatura
  
Signat .............
  
En qualitat de ..................
  
DNI núm. ..........................
  
(A omplir per l'administració)
  
Sr./Sra. ...................
  
A càrrec de ......................
  
CERTIFIQUE que les dades corresponents al proveïdor són certes i que han sigut verificades tenint en compte els antecedents que es troben en el nostre centre de gestió.
  
València, ......... de ............ de 2000
  
Annex IV
  
Memòria resum de les activitats realitzades
  
Sr./Sra...., en nom (propi o en representació de l'entitat) ...., amb CIF o NIF núm. ..., declare que ha/han sigut realitzada/es la/les activitat/s ... objecte del projecte presentat, denominat ..., segons els justificants de pagament següents, que es detallen amb el concepte i l'import:
  
1. ...................(concepte) ..........................(import)
  
2. ...................(concepte) ...........................(import)